Joy (parakanta)

Park Soo-young (; namundag kan September 3, 1996), bistado sa pangaran na Joy, sarong parakanta, artista, asin host sa South Korea. Nag-debut siya bilang miyembro kan South Korean girl group na Red Velvet kan Agosto 2014. Kan 2017, nag-debut si Joy bilang sarong aktres asin nagkaigwang mga papel bilang bida sa mga drama sa telebisyon na The Liar and His Lover (2017), Tempted (2018), The One and Only (2021), asin Once Upon a Small Town (2022). Kan 2021, opisyal na nag-debut si Joy bilang sarong soloist sa pagluwas kan saiyang espesyal na album na Hello.

 Kaamayi kan buhay 
Si Park Soo-Young namundag sa Jeju Island asin nagdakula sa Dobong, Seoul. Siya an pinakamatua sa tulong magturugang na babayi. Kan siya aki pa, si Joy nagkainteres sa modernong trot music asin naimpluwensyahang magin parakanta pakatapos mag-ako nin pag-umaw huli sa saiyang rendisyon kan kanta kan Korean rock band na Cherry Filter na "Flying Duck" durante kan sarong pista sa elementarya. Nag-audition si Joy asin na-cast kan SM Entertainment sa SM Global Audition sa Seoul kan 2012.

 Karera 

 2014-presente: Debut asin mga aktibidad kan grupo 
Pagkatapos kan duwang taon na pag-training, sarong vocal coach an nagtao saiya nin ngaran sa entablado na "Joy". Opisyal na ipinamidbid si Joy bilang ikaapat na miyembro kan Red Velvet kan Hulyo 29, 2014. Si Joy sana an miyembro sa grupo na dai napabistong parte kan SM Rookies, sarong grupong nagtraining para sa pre-debut na minukna kan SM Entertainment. Nag-debut an Red Velvet kan Agosto 2014 sa digital single na "Happiness". Sa lawig kan saindang promosyon, an grupo nagpatindog bilang saro sa pinakamakapangyarihan na bantog na artista sa South Korea base sa Forbes Korea Power Celebritykan 2018 asin 2019, asin nagkamit nin pangglobong popularidad sa <i id="mwSw">Billboard</i> mapadapit sinda bilang saro sa pinakapopular na grupong K-pop sa bilog na kinaban.

 Mga Toltolan 

Kategorya:Articles with hCards